Subject: Eesti Füsioterapeutide Liidu pöördumine seoses patsiendikindlustusega
From: "Rainar Vahtrik" <[email-masked]>
To: "Eleri Lapp - SOM" <[email-masked]>,Nikita Panjuškin - SOM <[email-masked]>
Cc: "Info - SOM" <[email-masked]>
Date: Wed, 29 Oct 2025 13:42:53 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Eesti Füsioterapeutide Liit soovis siinkohal teha päringu/pöördumise seoses 
2024 aastal jõustunud patsiendikindlustusega.

Edastan meie peamised küsimused punktide kujul, siis on neid ilmselt mugavam 
haarata:

1)Nüüdseks on kohustuslikust patsiendikindlustusest möödunud 1 aasta - kas 
ja millal on välja tulemas andmed selle mõju, kasutatavuse kohta tervishoius 
üldiselt ja ka füsioterapeutidel konkreetselt. Kindlustusjuhtumite arv, 
väljamaksete summa.
2) Patsiendikindlustuse pakkujate hulk - kas teile teadaolevalt on pakkujaid 
lisandumas?
3) EFL andmetel on meie liikmetel arusaamatusi seoses PZU 
hinnastamispoliitikaga - osadel teenusepakkujatel on kindlustusmakse 
suurenemine, kuigi taotluse alused on samad nagu eelmisel aastal, kui 
teistel pakkujatel on kindlustusmakse hoopis vähenenud, kuigi teenuste 
pakkumise ja käibe maht on suurenenud. Teadaolevalt ei ole ühelgi pakkujal 
olnud ühtegi kindlustusjuhtumit, mis makseid võiks mõjutada.
4) Kas hetkel on patsiendikindlustuse põhimõtetes plaaneeritud muudatusi, 
mis võiksid mõjutada teenusepakkujate tegevust aastaks 2026?

Tänan teid ette kirjale tähelepanu pööramise ja vastuste eest.

Kõike paremat soovides,

Rainar Vahtrik
EFL juhatuse liige